## Pravilnik o mjerilima za prijam na vježbenički staž stručnih djelatnika u ustanovama socijalne skrbi

### NN 121/2000 (6.12.2000.), Pravilnik o mjerilima za prijam na vježbenički staž stručnih djelatnika u ustanovama socijalne skrbi

# MINISTARSTVO RADA I SOCIJALNE SKRBI

2303

Teme­ljem odredbe članka 164. stavak 3. Zakona o socijalnoj skrbi
(»Narodne novine«, br. 73/97), ministar rada i socijalne skrbi, donosi

## PRAVILNIK

### O MJERILIMA ZA PRIJAM NA VJEŽBENIČKI STAŽ STRUČNIH DJELATNIKA U USTANOVAMA SOCIJALNE SKRBI

Članak 1.

Ovim Pravilnikom propisuju se mjerila za prijam na vjež­be­nički staž
stručnih djelatnika u ustanovama socijalne skrbi koji su sklopili ugovor o radu
ili ugovor o volonterskom radu.

Članak 2.

Ustanove socijalne skrbi koje ispu­njavaju uvjete iz članka 11. i 12.
Pravilnika o vježbeničkom stažu stručnih djelatnika u ustanovama socijalne
skrbi (»Narodne novine«, br. 29/98 i 30/99) dužne su primati na obvezni vježbenički
staž stručne djelatnike i općim aktom utvrditi broj vježbeničkih mjesta, u
skladu s ovim Pravilnikom.

Članak 3.

Broj vježbeničkih mjesta za *socijalne radnike* utvrđuju:

– centri za socijalnu skrb – jednog vježbenika na pet zaposlenih
socijalnih radnika.

– domovi za djecu i domovi za odrasle osobe – jednog vježbenika na dva
zaposlena socijalna radnika.

Članak 4.

Broj vježbeničkih mjesta za *pravnika* utvrđuju – centri za
socijalnu skrb – jednog vježbenika na dva zaposlena  pravnika.

Članak 5.

Broj vježbeničkih mjesta za *psihologa* utvrđuju:

– centri za socijalnu skrb – jednog vježbenika na dva zaposlena
psihologa,

– domovi za djecu – jednog vježbenika na jednog zaposlenog psihologa.

Članak 6.

Broj vježbeničkih mjesta za *defektologa* utvrđuju:

– centri za socijalnu skrb – jednog vježbenika na dva zaposlena
defektologa,

– domovi za djecu – jednog vježbenika na tri zaposlena defektologa.

Članak 7.

Broj vježbeničkih mjesta za *defektologa – socijalnog pedagoga*  utvrđuju:

– centri za socijalnu skrb – jednog vježbenika na dva zaposlena
defektologa – socijalna pedagoga,

– domovi za djecu – jednog vježbenika na dva zaposlena defektologa –
socijalna pedagoga.

Članak 8.

Broj vježbeničkih mjesta za *odgojite­lja* utvrđuju – domovi za
djecu – jednog vježbenika na šest zaposlenih odgojite­lja sličnog usmjere­nja.

Članak 9.

Broj vježbeničkih mjesta za *pedagoga ili drugog stručnog djelatnika
sličnog usmjere­nja* utvrđuju – domovi za djecu – jednog vježbenika na šest
zaposlenih pedagoga ili drugih stručnih djelatnika sličnog usmjere­nja.

Članak 10.

Broj vježbeničkih mjesta za *radne terapeute* utvrđuju:

– domovi za djecu – jednog vježbenika na pet zaposlenih radnih
terapeuta,

– domovi za odrasle osobe – jednog vježbenika na dva zaposlena radna
terapeuta.

Članak 11.

Broj vježbeničkih mjesta za *medicinsku sestru* utvrđuju:

– domovi za djecu – jednog vježbenika na pet zaposlenih medicinskih
sestara,

– domovi za odrasle osobe – jednog vježbenika na sedam zaposlenih
medicinskih sestara.

Članak 12.

Broj vježbeničkih mjesta za *fizioterapeuta ili drugog stručnog
djelatnika sličnog usmjere­nja* utvrđuju:

– domovi za djecu – jednog vježbenika na tri zaposlena fizioterapeuta,

– domovi za odrasle osobe – jednog vježbenika na dva zaposlena
fizioterapeuta.

Članak 13.

Ustanove socijalne skrbi obvezne su uskladiti svoje opće akte u roku 60
dana od dana stupa­nja na snagu ovoga Pravilnika.

Članak 14.

Ustanove socijalne skrbi primat će stručne djelatnike na vježbenički staž
sukladno ovome Pravilniku i općem aktu ustanove socijalne skrbi, ako su
osigurana potrebna financijska sredstva iz državnog proračuna i financijskog
plana Ministarstva rada i socijalne skrbi, a prema Programu koje­g donosi
ministar rada i socijalne skrbi.

Članak 15.

(1) Odredbe ovoga Pravilnika primje­njuju se i na stručne djelatnike
koji obav­ljaju vježbenički staž u obliku volontira­nja.

(2) Broj volonterskih vježbeničkih mjesta može biti veći od broja plaćenih
vježbeničkih mjesta, ako su ispu­njeni uvjeti iz članka 14. ovoga Pravilnika.

Članak 16.

Odredbe ovoga Pravilnika ne primje­njuju se prema stručnim djelatnicima
u ustanovama socijalne skrbi koji rade na poslovima ustrojenim prema propisima
i programima ministarstva nadležnog za prosvjetu.

Članak 17.

Pravne i fizičke osobe koje obav­ljaju poslove socijalne skrbi pod
uvjetima i na način propisan Zakonom o socijalnoj skrbi i ispu­njavaju
propisane uvjete za prijam vježbenika sukladno članku 11.-13. Pravilnika o vježbeničkom
stažu stručnih djelatnika u ustanovama socijalne skrbi, mogu primiti na vježbenički
staž po jednog vježbenika na jednog zaposlenog stručnog djelatnika istog usmjere­nja.

Članak 18.

Ovaj Pravilnik stupa na snagu
osmog dana nakon objave u »Narodnim novinama«.

Klasa: 550-01/00-01/1072
Urbroj: 524-01-00-2
Zagreb, 23. studenoga 2000.

Ministar
**Davorko Vidović,** v. r.

if !supportEmptyParas endif

Pravilnik, NN 121/2000-2303